สวัสดีค่ะหนูเคยป่วยเป็นวัณโรคปอดเมื่อปี59เข้ารักษาตัวตั้งแต่ตุลาคม59จนถึงต้นปี61แต่อาการเหนื่อยแระไอยังมีอยู่เลยค่ะหนูอยากทราบว่าเราสามารถหายจากอาการเหนื่อยหอบนี่ได้ใหมค่ะขอคำแนะนำปรึกษาจากคุณด้วยค่ะขอบค่ะ
สวัสดีค่ะ วัณโรคปอด เป็นการติดเชื้อแบคทีเรียชนิดหนึ่งภายในปอด ซึ่งเป็นเชื้อแบคทีเรียที่โตช้าและใช้การรักษานานประมาณ 6-12 เดือนด้วยการกินยาเฉพาะที่ฆ่าเชื้อวัณโรค อาการมักมาด้วยไอเรื้อรัง ไอมีเลือดปน น้ำหนักลด ไข้ต่ำๆตอนกลางคืน ร่วมกับมีประวัติสัมผัสผู้ป่วยวัณโรค ติดต่อกันผ่านทางการหายใจร่วมกันการเป็นวัณโรคปอดสามารถรักษาให้หายขาดได้ด้วยการรับประทานยารักษาวัณโรคภายใต้การดูแลของแพทย์ ซึ่งหลังจากกินยาไปประมาณ 2-4 สัปดาห์ ถ้าไม่ดื้อยา ร่างกายตอบสนอง ไม่ควรมีอาการไอ และเหนื่อยอีกดังนั้นไม่แน่ใจว่าตอนนั้นได้รักษาครบถ้วน และมีการติดตามเอ็กซเรย์ปอดและเสมหะว่าหายขาดแล้วหรือไม่ หากหายขาดไปแล้ว อาการเหนื่อยหอบที่เกิดขึ้นนี้อาจจะเกี่ยวหรือไม่เกี่ยวกับวัณโรคปอดก็ได้ อาจจะเป็นการติดเชื้ออื่นๆในปอดหรือหลอดลม แนะนำการกลับไปพบแพทย์เพื่อตรวจเพิ่มเติมให้ได้การวินิจฉัยที่แน่ชัด เบื้องต้นงดการทำงานหนักๆ รับประทานยาแก้ไอเพื่อบรรเทาอาการได้ ถ้าเหนื่อยหอบมาก ให้รีบไปพบแพทย์